हाजोआव मै-अमा जिब-जुनार, दावमा- दावसाफोरनि मिलौदो मेथाय़ रोजाबनाय खोनानो मोनो। बाउखुंग्रि हाजोनि खोला फार्से दं दांदुपुर अन्थाय गुफुर जायनि नुथायआ अरायबो मानसिफोरनि गोसोखौ गोजोन होयो। बाउखुंग्रि हाजो साखाथियाव गुबुन-गुबुन हारि-माहारिनि गेजेराव खौसेयै अनलाइना रायजो जानाय गोथां सावगारिफोरा मोखथाङाव जाखांबोयो रोमै-रोमै। बि टि सि खुंथायाबो बाउखुंग्रि हाजोआव बाउखुंग्रि फोर्बो फालिनायनि गेजेरजों ओनसोल नाङै मुंदांखा जानो हादों । गुबुन-गुबुन रायजोनिफ्राय फैनाय गेलेगिरि आरो गुबुन-गुबुन हादरनिफ्राइ फैनानै दांदुपुर अन्थाय गुफुर हाजोआव दिन्थिफुंनाय पेरागलाइडिं सेम्पियनसिप बादायलायनायावबो बाहागो लानानै बड’लेण्ड ओनसोलखौ मुंदांखा खालामलांदों।